26.6.2018 15:36
Kotimainen hampurilaisketju Friends & Brgrs aloittaa oman kuljetuspalvelunsa Tampereella ja Pietarsaaressa.
Friends & Brgrs kuljettaa jatkossa burgerit kotiin asti.
Siinä missä Burger King ja McDonald’s tukeutuvat Woltin kaltaisiin erillisiin kuljetuspalveluihin, Friends & Brgrs tähtää samoille markkinoille oman kuljetuspalvelunsa avulla.
Friends & Brgrsin kotiinkuljetukset aloitetaan Pietarsaaren ja Tampereen keskusta-alueilla. Tilaukset otetaan vastaan puhelimitse.
”Kotiinkuljetus on vahva trendi sekä kansainvälisesti että Suomessa. Yhä useammat henkilöt haluavat syödä ruokansa kotona, ja me haluamme tarjota heille mahdollisuuden tilata oikein maukkaita hampurilaisia,” kertoo operatiivinen johtaja Saul Mäenpää.
Suunnitelmissa on laajentaa kotiinkuljetusmahdollisuus jatkossa kaikkiin ketjun ravintoloihin.
Friends & Brgrs hoitaa kotiinkuljetukset itse. Kuva: Friends & Brgrs
Eri vaihtoehtoja tutkittuaan yhtiö päätyi hoitamaan kuljetukset itse.
”Asiakaspalvelun laatu on ratkaiseva tekijä meille, ja halusimme olla varmoja, että voimme tarjota asiakkaalle parhaimman mahdollisen asiakaskokemuksen, joka on vähintään yhtä hyvä kuin itse ravintolassa. Koska valmistamme hampurilaisemme ja ranskalaisemme tuoreista raaka-aineista ja ilman lisäaineita, meille on erityisen tärkeää, että pidämme silmällä koko prosessia,” Mäenpää sanoo.
Lue myös: Helsingin parhaat burgerit: Friends & brgrsin valtti on tasalaatuisuus
Päivitetty 27.6.2018 11:03
Konttiravintola Morton valloittaa maailmaa burgeri kerrallaan 2